Texel

Texel (TesselsTessels is 'n Wes-Friese streektaal.: Tessel) is 'n munisipaliteit in die provinsie Noord-Holland in die noordweste van Nederland en 'n eiland in die Waddesee. Die administratiewe setel is in Den Burg.

Texel is die grootste Nederlandse Waddesee-eiland. Die eiland het oorspronklik uit twee eilande bestaan, Eierland in die noorde en Texel in die suide.

Texel was baie belangrik as laaiplek ten tyde van die VOC, omdat die Suidersee (natuurlik ook voor die drooglegging en verpoldering) te vlak vir 'n gelaaide skip was. Die (leë) skepe sou eers vanuit Amsterdam vertrek, daarna anker gooi by die diepwaterkant van dié sanderige eiland. Die vrag sou reeds in die pakhuise op Texel wag. Die vrag word gelaai, die boeke nagegaan - en die skip vertrek. Indien dinge voorspoedig verloop, sou die skip oor 'n jaar en 'n half terugkeer. Net buitekant Texel was drie boeie in die see geanker. Sodra die uitgaande skip die tweede boei verbygesteek het, het die reis en die bemanning se soldy amptelik begin.Sleigh, D. 1978. Die uitvaart. In: Jan Kompanjie: die wêreld van die Verenigde Oos-Indiese Kompanjie. Kaapstad: Tafelberg, pp. 38-39.

Suidwes van die eiland Texel lê die sandplaat Noorderhaaks (ook Razende Bol genoem) met 'n oppervlak van 7 km², wat ook aan die munisipaliteit behoort.

Die eiland se hoogste punt is 15 m hoog.

 Plekke 

Dorpies:

 De Cocksdorp
 De Koog
 De Waal
 Den Burg

 Den Hoorn
 Oosterend
 Oudeschild

Gehuggies:

 Bargen
 De Nes
 De Westen
 Dijkmanshuizen
 Driehuizen
 Harkebuurt
 Het Noorden
 't Horntje

 Midden-Eierland
 Molenbuurt
 Nieuweschild
 Noord Haffel
 Noorderbuurt
 Ongeren
 Oost
 Spang

 Spijkdorp
 Tienhoven
 Westergeest
 Westermient
 Zevenhuizen
 Zuid-Eierland
 Zuid Haffel

 Naburige munisipaliteite 

 Verwysings 

 Eksterne skakels 
 Amptelike webwerf
 Plaatsengids (beskrywing)
 AlleCijfers (statistiek)

Kategorie:Munisipaliteite in Noord-Holland
Kategorie:Eilande in die Nederlandse Waddesee